La bàscula per a vehicles de Bétera s'actualitza.
27 de setembre de 2019

Des de l'àrea d'Urbanisme de l'Ajuntament de Bétera s'ha millorat el sistema de pes de la bàscula pública, gratuïta i municipal.

El treball ha consistit en una actualització general de la màquina, afegint-li un polsador que evita qualsevol eror a l'hora de realitzar el mesurament. Tan sols prement el nou botó el tiquet surt de manera automàtica.

Eva Martínez, regidora d'Urbanisme ha volgut destacar que "havíem de renovar-la ràpidament posat que la campanya de la taronja està a la vora i la ciutadania necessita aquest servei"

Ja que Bétera és un municipi molt lligat a l'agricultura, com un dels principals motors econòmics, aquest servei gratuït ha d'estar actualitzat i lloc a punt per a un correcte funcionament.

Així doncs, l'Ajuntament de Bétera seguirà pendent d'aquesta bàscula perquè no generi problemes, especialment durant la temporalitat de la taronja.